Suvainiškio II geležinkelio stotelė

Suvainiškio II geležinkelio stotelė (arba Taručių geležinkelio stotelė) – buvusi stotis Taručių kaime į pietus nuo Suvainiškio miestelio, prie Skapiškio–Suvainiškio geležinkelio. Išlikęs stoties namas, buvęs įrankiams sudėti skirtas sandėliukas.

 Istorija 

1914–1916 m. vokiečių kariuomenė strateginiais tikslais nutiesė Skapiškio–Suvainiškio geležinkelį. Lietuvoje Suvainiškio jis nesiekdavo – paskutinė stotelė buvo Taručiuose, įrengta 1916 m. Po karo 1919 m. vokiečių valdžia sutartimi su Lietuvos vyriausybe perdavė geležinkelius ir jų infrastruktūrą Lietuvai.

Iki II pasaulinio karo prie kelio, vedančio į Taručių geležinkelio stotelę, buvo rodyklė „Suvainiškis II“. Toks pavadinimas tvarkaraščiuose minimas nuo 1931 m. Apylanka atvažiavę nuo Taručių šilo, traukiniai sustodavo pakalnėje įrengtoje stotyje, kuri buvo medinė, joje buvo laukimo salė, budėtojo kambarys, gyvenamosios patalpos, gyveno geležinkelio meistrai. Šalia stoties pastato stovėjo nedidelis sandėlis, kur buvo laikomi darbo įrankiai ir atvežtas bagažas.Jasiūnas B. Prisiminimai, 2023. V. Aleknienės asmeninis archyvas. Prieš kelionę stotyje į garvežį pripumpuodavo vandens.

Keleiviniai traukiniai važiuodavo gana lėtai,Dienos naujienos, 1933-02-09, Nr. 33, psl. 4. krovininiai traukiniai atveždavo trąšas, išveždavo medieną, ypač rąstus. Kadangi mediena arkliais buvo gabenama į Suvainiškio geležinkelio stotį, Taručių kaime sandėliuoti dideli kiekiai medienos, vėliau pakraunami į platformas ir vežami link Skapiškio. Daugiausia buvo pakraunama paruošta mediena. 1923 m. įrengtas garvežių apgręžimo depas, kuriame vykdytas ir traukinių remontas.

Sumažėjus krovinių kiekiui, 1932 m. Suvainiškis II neteko stoties statuso ir tapo sustojimo vieta. Sovietmečiu įrengti bėgiai garvežiui apsigręžti, įrengtas iš stoties valdomas semaforas. Stoties namas priklausė rajono vykdomajam komitetui, pastate buvo ir butas. Viršininku dirbo Juozas Jakulis.Šapranauskienė B. Prisiminimai, 2023. V. Alek­nienės asmeninis archyvas. Prie stotelės buvo depas. Stotis išardyta apie 1957–1958 m., pastatas perduotas Suvainiškio kolūkiui.

 Šaltiniai 

 Nuorodos 


Gelež
Kategorija:Rokiškio rajono savivaldybės geležinkelio stotys